 Eebbe wuxuu u sheegay muminiinta dagaalkii Uxud kadib inuu imtixaankan oo kale u horreeyey ummadihii hore, Quraankuna hanuun iyo waano yahay, in la cabsado oo la tabar yaraado ama la walbahaarana ayna habboonayn, maxaa yeelay waxaa guusha ku dambeyn muminiinta dhabta ah, hadduu dil iyo dhaawac idin taabtayna iyagaba wuu taabtay waana sidaas sunnada Eebbe inay marba ruux ku dhacdo masiibadu, waana imtixaan, mana suurowdo in Janno la galo imtixaan laaan, mana aha in Jahaadka iyo ku-shihiidkiisa la jeclaado marka gaalada lala kulmana la cabsado. 